DAII ปิดร่วงเกือบ 10% หลังประกาศงบฯ Q2 กำไรลดลง
DAII ปิดร่วงเกือบ 10% หลังประกาศงบฯ Q2 กำไรลดลง โดยปิดตลาดวันนี้อยู่ที่ 5.05 บาท ลบ 0.50 บาท หรือ 9.01% ต่ำสุดที่ 5.00 บาท สูงสุดที่ 5.50 บาท มูลค่าการซื้อขาย 21.07 ล้านบาท
10 ส.ค. 2558

ผู้สื่อข่าวรายงานว่า ราคาหุ้น บริษัท ไดอิ กรุ๊ป จำกัด (มหาชน) หรือ DAII ปิดตลาดวันนี้อยู่ที่ 5.05 บาท ลบ 0.50 บาท หรือ 9.01% ต่ำสุดที่ 5.00 บาท สูงสุดที่ 5.50 บาท มูลค่าการซื้อขาย 21.07 ล้านบาท
DAII รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 2.16 ล้านบาท หรือมีกำไรสุทธิ 0.02 บาทต่อหุ้น ลดลง 58% จากช่วงเดียวกันของปีก่อนที่มีกำไรสุทธิ 5.17 ล้านบาท หรือมีกำไรสุทธิ 0.06 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 9.31 ล้านบาท หรือ 0.09 บาทต่อหุ้น ลดลง 31% จากช่วงเดียวกันของปีก่อนที่มีกำไรสุทธิ13.56 ล้านบาท หรือ 0.15 บาทต่อหุ้น
ทั้งนี้ผลการดำเนินงานดังกล่าวที่มีกำไรลดลง เนื่องจากบริษัทมีค่าใช้จ่ายในการโฆษณาเพิ่มขึ้น โดยทางกลุ่มบริษัทในเครือได้มีการเปิดสาขาเซ็นทรัลศาลายาจึงมีค่าใช้จ่ายเพิ่ม